《凤凰台上忆吹箫》
宋代·佚名

血洒霜罗，泪薄艳锦，伊方教我成行。渐望断、斜桥暮柳，曲水归云。月暗风高露冷，独自才抵孤城。江南远，今夜就中，愁损行人。
愁人。旧香遗粉，空淡淡馀暖，隐隐残痕。到这里、思量是我，忒?无情。水更无情侣我，催画航、一日三程。休烦恼，相见定约新春。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。